**Vejledning til anvendelse   
af Wired Relations’ skabeloner**A black background with black lines

Description automatically generated

Wired Relations’ skabeloner\* kan anvendes direkte i jeres arbejde med databeskyttelse og informationssikkerhed – men kan selvfølgelig også anvendes som inspiration til jeres eget materiale. I kan ændre efter behov, så det bliver præcis, som I ønsker det.

**OBS!** Der kan være afsnit, som ikke er relevante for alle virksomheder. Hvis dette er tilfældet, vil det tydeligt fremgå af teksten.

Der vil være steder i teksten, hvor der er lagt op til, at I indsætter virksomhedens navn eller andet. Dette vil i så fald være markeret jf. følgende: [*indsæt virksomhedens navn*].

I bunden af hver skabelon vil der fremgå en tabel, som giver et overblik over dokumentets version, seneste opdatering, samt hvem der har ansvaret for dokumentet.

|  | Her er nogle ekstra tips til brug af Wired Relations' skabeloner: |  |
| --- | --- | --- |
|  | * I kan tilføje eller fjerne sektioner, ændre ordlyd og tilføje virksomhedens eget logo og branding. |  |
|  | * Hold skabelonerne opdaterede. Krav til databeskyttelse og informationssikkerhed ændrer sig konstant, så det er vigtigt at sikre, at skabelonerne altid er opdaterede. |  |

**Politik for de registreredes rettigheder**

Når *[indsæt virksomhedens navn]* behandler personoplysninger, skal *[indsæt virksomhedens navn*] være opmærksom på, at de personer, som *[indsæt virksomhedens navn]* behandler personoplysninger om, har forskellige rettigheder.

Først og fremmest har den registrerede ret til at modtage oplysninger om, hvordan vedkommendes oplysninger bliver behandlet. Dette kaldes også den dataansvarliges oplysningspligt.

Databeskyttelsesforordningen giver desuden den registrerede følgende rettigheder:

* Ret til indsigt
* Ret til berigtigelse
* Ret til at få slettet oplysninger
* Ret til begrænsning af behandling
* Ret til at gøre indsigelse mod en i øvrigt lovlig behandling
* Ret til dataportabilitet
* Ret til ikke at være genstand for en afgørelse, der alene er baseret på automatisk behandling, herunder profilering

En registreret kan udøve sine rettigheder ved at fremsætte en anmodning til [*indsæt virksomhedens navn*]. Anmodningen kan ske både pr. e-mail, brev, telefonisk eller ved fysisk fremmøde, og en anmodning skal besvares uden unødig forsinkelse og senest en måned efter anmodningen er fremsat.

Før en anmodning besvares, er det vigtigt, at *[indsæt virksomhedens navn]* er sikker på identiteten på vedkommende. Dette kan fx ske ved, at *[indsæt virksomhedens navn]* får fremvist legitimation eller ved at anmodningen er fremsat via Digital Post.

Hvis det er en repræsentant, der fremsætter en anmodning på vegne af den registrerede, skal *[indsæt virksomhedens navn]* sørge for, at der er givet en gyldig fuldmagt.

Hvis der opstår tvivl om, hvordan en anmodning fra en registreret skal håndteres, skal [*indsæt relevant person i virksomheden*] kontaktes.

**1. Retten til at modtage oplysninger om hvordan egne oplysninger behandles**

Når *[indsæt virksomhedens navn]* indsamler eller modtager oplysninger om den registrerede, skal der gives en række oplysninger til den registrerede. Den registrerede skal bl.a. oplyses om, hvordan oplysningerne behandles og med hvilket formål.

Der skelnes mellem den situation, hvor *[indsæt virksomhedens navn]* indsamler personoplysninger hos den registrerede selv, og den situation, hvor *[indsæt virksomhedens navn]* indsamler oplysninger om den registrerede hos andre. Oplysningspligten skal opfyldes samtidigt eller snarest muligt efter, at *[indsæt virksomhedens navn]* har indsamlet eller modtaget oplysningerne.

Oplysningspligten skal iagttages på eget initiativ, og vi vil så vidt muligt sørge for at dette sker skriftligt, f.eks. ved udarbejdelse af relevante privatlivspolitikker.

**2. Retten til indsigt**

At den registrerede har ret til indsigt i oplysninger om sig selv betyder, at *[indsæt virksomhedens navn]* er forpligtet til at udlevere de personoplysninger, der behandles om vedkommende.

2.1 Hvad skal udleveres?

Det er vigtigt, at *[indsæt virksomhedens navn]* rent praktisk udleverer en kopi af de personoplysninger, som behandles om den registrerede (det kan enten være i form af en kopi af oplysningerne, eller i et samlet dokument). Det er kun oplysninger om den registrerede selv, der skal udleveres, og hvis der i dokumenterne fremgår andre personoplysninger, skal disse fjernes eller på anden vis sløres inden udlevering.

Derudover har den registrerede ret til at modtage en række oplysninger om den behandling af personoplysninger, der foretages. Formålet hermed er at give den registrerede mulighed for at se, hvilke personoplysninger *[indsæt virksomhedens navn]* behandler om den pågældende person, og samtidig skabe en gennemsigtighed omkring, hvordan oplysningerne behandles. På denne baggrund kan den registrerede kontrollere, om det er de rigtige oplysninger, der behandles.

Der er udarbejdet en særskilt procedure for håndtering og besvarelse af indsigtsanmodninger.

**3. Retten til berigtigelse, sletning eller begrænsning af behandling af personoplysninger**

3.1 Berigtigelse af personoplysninger

Denne rettighed betyder i praksis, at den registrerede har ret til at få forkerte oplysninger om sig selv rettet. Derudover har den registrerede ret til at få ufuldstændige oplysninger fuldstændiggjort, fx ved at fremlægge supplerende oplysninger i en sag.

Den dataansvarlige har i forvejen en forpligtelse til af egen drift at sikre sig, at der behandles rigtige og fuldstændige oplysninger, jf. de grundlæggende principper i databeskyttelsesforordningens artikel 5.

Udover at berigtige de urigtige personoplysninger i egne systemer, skal *[indsæt virksomhedens navn]* på eget initiativ også underrette dem, som *[indsæt virksomhedens navn]* måtte have videregivet oplysningerne til, således at oplysningerne kan blive tilrettet dér også.

3.2 Sletning (retten til at blive glemt)

Den registrerede har ret til at få sine personoplysninger slettet uden unødig forsinkelse, når ét af følgende forhold gør sig gældende:

1. Det er ikke længere nødvendigt at have oplysningerne om den registrerede af hensyn til de formål, hvortil oplysninger blev indsamlet.
2. Behandlingen er baseret på et samtykke, og den registrerede trækker nu sit samtykke tilbage.
3. Du behandler oplysningerne ulovligt (uden hjemmel i databeskyttelsesforordningens kapitel II).
4. Du er forpligtet til at slette oplysningerne som følge af EU-lovgivning eller national lovgivning i en medlemsstat.
5. Du er forpligtet til at slette oplysningerne som konsekvens af, at den registrerede udøver sin ret til indsigelse (se mere nedenfor).
6. Du er udbyder af en informationssamfundstjeneste (fx et socialt netværk), og du har baseret din behandling af personoplysninger om en registreret på et samtykke givet af den registreredes forældremyndighedsindehavere, og den registrerede tilbagekalder nu selv samtykket efter at være fyldt 15 år.

Oplysningerne skal slettes på en sådan måde, at de ikke kan genskabes. Det betyder, at oplysningerne også skal slettes fra en eventuel backup.

Oplysningerne skal derimod ikke slettes, hvis vi på anden måde er forpligtet til at gemme oplysningerne, eller hvis oplysningerne er nødvendige for at et retskrav kan fastlægges, gøres gældende eller forsvares.

Hvis det vurderes, at anmodning om sletning skal imødekommes, og oplysningerne er blevet videregivet, har *[indsæt virksomhedens navn]* pligt til at orientere modtageren om sletteanmodningen.

3.3 Begrænsning af behandling af personoplysninger

Den registrerede har i nogle tilfælde ret til at få begrænset behandlingen af sine personoplysninger, således at oplysningerne ikke må være genstand for andre behandlinger end opbevaring.

Den registrerede har ret til at få begrænset sine personoplysninger, når ét af følgende forhold gør sig gældende:

1. Den registrerede bestrider rigtigheden af personoplysningerne.
2. Oplysninger bliver behandlet uden hjemmel, og den registrerede ønsker ikke oplysningerne slettet.
3. Der er ikke længere behov for oplysningerne, men de er nødvendige for, at et retskrav kan fastlægges, gøres gældende eller forsvares.
4. Den registrerede har gjort indsigelse mod behandlingen. I den periode hvor det vurderes, om vores legitime interesser går forud for den registreredes interesser, skal behandlingen begrænses.

**4. Retten til at gøre indsigelse mod en i øvrigt lovlig behandling**

Den registrerede kan til enhver tid, uden at de vedrører den pågældendes særlige situation, gøre indsigelse mod en ellers lovlig behandling af sine personoplysninger. I denne situation skal det vurderes, om indsigelsen er berettiget (også selvom *[indsæt virksomhedens navn]* behandler personoplysningerne på lovlig vis).

Den registrerede kan kun gøre indsigelse mod en i øvrigt lovlig behandling, hvis behandlingen sker på baggrund af databeskyttelsesforordningens artikel 6, stk. 1. litra e eller f.

Derudover er den registrerede til enhver tid berettiget til at gøre indsigelse mod behandling af sine personoplysninger, herunder profilering med henblik på direkte markedsføring.

**5. Ret til dataportabilitet**

Den registrerede har ret til at modtage egne personoplysninger, som vedkommende selv har givet til *[indsæt virksomhedens navn]*, i et struktureret, almindeligt anvendt og maskinlæsbart format til personlig brug uden hindring. Retten til dataportabilitet giver derudover den registrerede rettighed til at overføre disse personoplysninger fra én dataansvarlig til en anden. Personoplysningerne skal kunne flyttes, kopieres og overføres fra ét IT-miljø til et andet uden hindring, hvis det er teknisk muligt. Formålet hermed er at give den registrerede en øget kontrol over sine personoplysninger.

**6. Ret til ikke at være genstand for en afgørelse, der alene er baseret på automatisk behandling, herunder profilering**

I [*indsæt virksomhedens navn*] foretages der ikke *[hvis der sker automatisk behandling, så skal det beskrives*] afgørelser, der alene er baseret automatisk behandling, herunder profilering.

**Hvis en registreret ønsker at gøre en rettighed gældende**

Ønsker den registrerede at gøre én eller flere rettigheder gældende, skal der rettes henvendelse via e-mail til [*indsæt navn og e-mailadresse*]. Modtages henvendelsen via en anden kanal, skal denne videresendes til den pågældende mail.

**Særligt vedrørende vores rolle som databehandler**

Som databehandler er *[indsæt virksomhedens navn]* forpligtet til at bidrage til den enkelte dataansvarliges anmodninger fra de registrerede. Det betyder helt konkret, at den dataansvarlige kan henvende sig til  *[indsæt virksomhedens navn]* for at få *[indsæt virksomhedens navn]* bidrag og at *[indsæt virksomhedens navn]* er forpligtet til at imødekomme dette.

**Dokumentinformation**

| Dokumentversion |  |
| --- | --- |
| Dato for udgivelse af denne version |  |
| Ansvarlig |  |
| Status |  |